भास्कर ने इस मामले में यूआईटी के इंजीनियरों से बात की तो वे भी सकते में आ गए। उन्होंने दस्तावेज खंगाले तो फिटनेस सर्टिफिकेट ही नहीं मिला। यह भी पाया कि ठेकेदार समय पर पैसा जमा नहीं करवा रहा। उसे बुलाया तो उसने फिटनेस सर्टिफिकेट की बजाय रजिस्ट्रेशन की रसीद जरूर दिखाई। इंजीनियरों का कहना है कि ठेकेदार की खामी है, जैसे ही मामला सामने आया किशोर सागर में बोटिंग बंद करवा दी। इसे देखते हुए ठेकेदार बनवारी यदुवंशी आनन-फानन में आरटीओ पहुंचा और फिटनेस प्रमाणपत्र लाकर दे दिया।